Държавен вестник, бр. 102, 2009 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  102
2. списък по приложение № 7 „Списък на 
медицински изделия, заплащани от НЗОК“, който 
съдържа:
а) данни за медицинското изделие, вид и под- 
вид, към който се отнасят;
б) цените, до които НЗОК напълно или час­
тично ги заплаща;
в) условията за предписване и получаване;
3. списък по приложение № 8 „Списък на 
диетични храни за специални медицински цели, 
заплащани от НЗОК“, който съдържа:
а) данни за диетична храна, вид и подвид, към 
който се отнасят;
б) цените, до които НЗОК напълно или час­
тично ги заплаща;
в) условията за предписване и получаване.
(2) Националната здравноосигурителна каса 
издава указания за работа със списъците по ал. 1, 
т. 2 и 3 в рамките на правомощията си, опреде­
лени в ЗЗО, Наредба № 4 от 2009 г. и Наредба 
№ 10 от 2009 г.
Чл. 36. (1) Списъците по чл. 35, ал. 1 и указа­
нията по чл. 35, ал. 2 се публикуват на интернет 
страницата на НЗОК и са задължителни за ИМП 
и ИДП.
(2) Националната здравноосигурителна каса 
публикува на интернет страницата на НЗОК ос­
новните изисквания към софтуера, обработващ ре­
цептурните бланки, задължителните номенклатури 
и формата на отчетните електронни документи.
(3) При промени в приложение № 1 на По­
зитивния лекарствен списък и списъците с меди­
цински изделия и диетични храни за специални 
медицински цели НЗОК изготвя актуализиращи 
файлове към номенклатурите на аптечния софтуер, 
които публикува на интернет страницата на НЗОК.
(4) Изменения и допълнения могат да бъдат 
правени при законодателни промени или при про­
мяна на списъците по чл. 35, ал. 1 при спазване 
на условията на ЗЗО и ЗЛПХМ.
(5) Информацията по ал. 4 се публикува на ин­
тернет страницата на НЗОК в сроковете съгласно 
Наредба № 10 от 2009 г.
Чл. 37. (1) За един и същи период на лечение 
НЗОК заплаща до три лекарствени продукта, пред­
писани на ЗЗОЛ за едно заболяване, независимо 
от реда и начина на извършване на предписанията, 
вида и броя на рецептурните бланки, на които те 
са предписани.
(2) Националната здравноосигурителна каса 
заплаща предписаните лекарствени продукти, 
медицински изделия и диетични храни за специ­
ални медицински цели при условия, посочени в 
списъците по чл. 35 и указанията за работа с тях.
(3) Националната здравноосигурителна каса 
извършва мониторинг и анализ на общата месечна 
и тримесечна стойност на предписаните от всеки 
лекар/лекар по дентална медицина лекарствени 
продукти, медицински изделия и диетични храни за 
специални медицински цели, както и по отделните 
заболявания по МКБ.
(4) Националната здравноосигурителна каса 
не заплаща лекарства, медицински изделия и 
диетични храни за специални медицински цели, 
предписани и отпуснати на:
1. лица с прекъснати здравноосигурителни пра­
ва на основание чл. 109, ал. 1 ЗЗО към момента 
на предписване и отпускане на лекарства, меди­
цински изделия и диетични храни за специални 
медицински цели;
2. лица, които не се осигуряват при условията 
и по реда на чл. 40а, ал. 1 ЗЗО. 
(5) В случай на хоспитализиране на ЗЗОЛ 
НЗОК не заплаща за периода на хоспитализацията 
лекарства, медицински изделия и диетични хра­
ни, предписани от лекар или лекар по дентална 
медицина от лечебно заведение за извънболнична 
помощ, необходими за:
1. основното заболяване, за което е хоспита­
лизирано лицето;
2. новооткрито заболяване по време на стаци­
онарното лечение;
3. промяна на терапията, назначена от лекар в 
извънболничната помощ и заплащана от НЗОК, 
за придружаващи хронични заболявания.
Чл. 38. Националната здравноосигурителна каса 
заплаща предписаните и отпуснатите на ЗЗОЛ 
лекарства, медицински изделия и диетични храни 
за специални медицински цели по ред, начин и в 
срокове, определени в Наредба № 10 и сключените 
индивидуални договори с аптеки. 
Раздел III
Условия и ред за предписване на лекарствени 
продукти, медицински изделия и диетични храни 
за специални медицински цели
Чл. 39. (1) Право да предписват лекарствени 
продукти, медицински изделия и диетични храни 
за специални медицински цели от списъците по 
чл. 35, ал. 1 имат лекари и лекари по дентална 
медицина от лечебни заведения за извънболнична 
помощ, работещи в изпълнение на договор с НЗОК.
(2) Извън случаите по ал. 1 право да предпис­
ват лекарствени продукти, медицински изделия и 
диетични храни за специални медицински цели 
от списъците по чл. 35, ал. 1 на лишени от сво­
бода лица имат и лекари и лекари по дентална 
медицина, работещи в лечебните заведения към 
Министерството на правосъдието.
(3) При осъществен временен избор на общо­
практикуващ лекар (ОПЛ) през съответния период 
на избора предписанията се извършват от ОПЛ, 
при който е осъществен временният избор.
(4) В случаите на заместване на един лекар/
лекар по дентална медицина от друг заместникът, 
издал рецептурната бланка, попълва личните 
си данни, РЦЗ № на практиката на  титуляря, 
УИН на заместника и полага подпис и поставя 
личен печат.
(5) Лицата по ал. 1, 2, 3 и 4 предписват лекар­
ствени продукти, медицински изделия и диетични 
храни за специални медицински цели от списъците 
по чл. 35, ал. 1 за домашно лечение на ЗЗОЛ на 
територията на страната с установени заболявания, 
включени в наредбата по чл. 45, ал. 3 ЗЗО. 
(6) Лекарствата се предписват на основание 
чл. 56, ал. 1 ЗЗО и при спазване изискванията на 
действащото законодателство, НРД и сключените 
с НЗОК договори за оказване на медицинска или 
дентална помощ.